# data[].attributes.attachment_link.readable_text
Kondom er den eneste prevensjonen som beskytter mot seksuelt overførbare infeksjoner. Selv om det brukes hormonell prevensjon, er det viktig med kondom i tillegg for beskyttelse mot infeksjoner.

# data[].attributes.attachment_link.description
Kondom er den eneste prevensjonen som beskytter mot seksuelt overførbare infeksjoner. Selv om det brukes hormonell prevensjon, er det viktig med kondom i tillegg for beskyttelse mot infeksjoner.

# data[].attributes.attachment_link.description
Stor samling av quiz-er for ungdom med mange samfunnsaktuelle tema!

# data[].attributes.attachment_link.readable_text
Testikkel, bitestikkel, sædleder, sædblære

Kjønnsorganene er nært knyttet sammen med de mannlige urinveiene. En forstyrrelse i det ene systemet kan gi symptomer også i det andre systemet. Hver testikkel er en kjertel som produserer sædceller (spermier) og det mannlige kjønnshormonet testosteron. En lang slynget kanal kalt bitestikkelen (epidydimis) befinner seg bak hver testikkel. Spermier produseres fortløpende i testiklene. Spermier passerer inn i bitestikkelen hvor de modnes over en 2-3 ukers periode før de passerer gjennom sædlederen og sædblærene nær prostata kjertelen(seminalvesiklene) som fungerer som et lagringssystem.

Urinrøret

Under det seksuelle klimaks (orgasmen) passerer spermier fra sædblærene inn i urinrøret og sprøytes ut sammen med sædvæske fra sædblærene. Urinrøret som går fra urinblæren og gjennom penis, er utførselsgang både for urin og sæd. I forbindelse med vannlating lukkes passasjen inn til sædblærene og ved sæduttømming (ejakulasjon) lukkes den øvre delen av urinrøret.

Prostata

Spermiene utgjør bare en liten del av sæden, som er sammensatt av sekret fra ulike kjertler. Sekretet bidrar til å mobilisere og ernære spermiene og gir dem ekstra næring til deres ferd gjennom de mannlige og eventuelt kvinnelige kjønnskanalene. Den største av disse kjertlene er prostata, som omkranser den øvre del av urinrøret der urinrøret forlater urinblæren. Prostataproblemer kan derfor påvirke både kjønnsorgansystemet og urinveissystemet.

Penis

Urinrøret er mye lengre hos mannen enn hos kvinnen. I penis er urinrøret omgitt av et svampliknende, svært blodrikt vev som muliggjør ereksjon når blod forbigående fyller svampvevet. Lengden av det mannlige urinrøret utgjør en effektiv beskyttelse mot infeksjoner i urinveiene og i kjønnsorganene. Slike infeksjoner er således sjeldnere blant menn enn blant kvinner.

Sykdommer i mannlige kjønnsorganer

Sykdommer i de mannlige kjønnsorganene og nedre urinveier deles enklest inn etter hvilken anatomisk struktur som er syk: Testiklene, bitestikkelen, pungen, sædlederen, prostata, urinblæren eller penis. De vanligste sykdommene er infeksjoner, godartede og ondartede svulster.

# data[].attributes.attachment_link.description
Kjønnsorganene er nært knyttet sammen med de mannlige urinveiene. En forstyrrelse i det ene systemet kan gi symptomer også i det andre systemet. Hver testikkel er en kjertel som produserer sædceller (spermier) og det mannlige kjønnshormonet testosteron. En lang slynget kanal kalt bitestikkelen (epidydimis) befinner seg bak hver testikkel.

# data[].attributes.attachment_link.readable_text
Hva er reproduksjon?

I den menneskelige reproduksjon finnes to typer kjønnsceller. Den mannlige kjønnscellen, spermien (sædcellen), og den kvinnelige kjønnscellen, eggcellen. Disse cellene møtes i kvinnens reproduksjonssystem og skaper et nytt individ. Både det mannlige og kvinnelige reproduksjonssystemet er avgjørende for reproduksjon. Kvinnen trenger en mann til å befrukte hennes egg, men det er kvinnen som bærer fosteret gjennom svangerskapet og frem til fødselen.

Mennesker, som andre organismer, overfører visse karakteristika av seg selv til neste generasjon gjennom sine gener, bærerne av arvestoffet. Genene som foreldrene overfører til sine barn, er det som gjør barna lik de andre i sin familie, men de er også hva som gjør hvert barn unikt. Disse genene kommer fra mannens spermier og kvinnens egg, som lages i henholdsvis mannens og kvinnens reproduksjonssystem (kjønnsorganer).

Kvinnens ytre kjønnsorganer

Kvinnens reproduksjonssystem befinner seg i sin helhet i bekkenet. De ytre delene av kvinnens reproduksjonssystem kalles vulva, kjønnsåpningen. Vulva dekker åpningen til skjeden (vagina) og andre reproduksjonsorganer som befinner seg lengre inne.

Området like ovenfor toppen av skjedeåpningen kalles mons pubis, venusberget. To par hudlapper som kalles labia, kjønnsleppene, befinner seg rundt åpningen til skjeden. Det er de store (labia majora) og de små (labia minora) kjønnsleppene. De små kjønnsleppene befinner seg på innsiden av de store kjønnsleppene. Clitoris er et lite føleorgan som befinner seg i øvre del av vulva der kjønnsleppene møtes. Mellom kjønnsleppene, like nedenfor clitoris, er åpningen til urinrøret som frakter urin fra urinblæren til utsiden av kroppen. Like nedenfor urinrørsåpningen er åpningen til skjeden. Når jenter blir seksuelt modne, vil de ytre kjønnsleppene og venusberget være dekket med kjønnshår.

En tynn hinne med ett eller fler hull i seg kalles jomfruhinnen (hymen). Den dekker delvis for skjeden. Jomfruhinnen er ofte forskjellig fra person til person. De fleste kvinner opplever at deres jomfruhinne er tøyd eller revet opp etter deres første samleie. Jomfruhinnen kan i tilslutning til det første samleiet blø litt, og noen kan kjenne en kortvarig, lett smerte eller ubehag når jomfruhinnen ryker.

Kvinnens indre kjønnsorganer

Kvinnens indre reproduksjonsorganer er skjeden, livmoren (uterus), egglederne og eggstokkene (ovariene).

Skjeden

Skjeden er et muskulært, hult rør som strekker seg fra skjedeåpningen og til livmoren. Skjeden er omtrent 8 til 12 cm dyp hos en voksen kvinne. Fordi skjeden har muskelvegger, kan den utvide seg og trekke seg sammen. Denne egenskapen til å bli videre eller trangere gjør det mulig for skjeden å tilpasse seg noe som er lite, for eksempel en tampong, og noe som er så vidt som en baby. Muskelveggene i skjeden er kledd av en slimhinne, som beskytter skjeden og holder den fuktig.

Skjeden har tre oppgaver:

Det er hvor penis føres inn under samleie

Det er fødselsveien som bringer et barn til verden ut av morens mage

Det er transportveien for menstruasjonsblod som forlater livmoren og ut av kroppen

Livmoren

Skjeden er forbundet med livmoren. Den nederste delen av livmoren, livmorhalsen (cervix) buler inn i den innerste delen av skjeden - den stikker ut som en bred tapp, livmortappen (portio). Livmorhalsen har sterke, tykke vegger. Åpningen til livmorhalsen er liten, ikke videre enn en strikkepinne. Derfor kan en tampong aldri forsvinne inne i en jentes kropp. Under et svangerskap hindrer den kraftige muskulaturen i livmorhalsen at barnet glir ut av livmoren. Når fødselen starter, utvides livmorhalsen slik at babyen kan passere ut av livmoren.

Livmoren er formet som en pære som står på hodet. Innvendig i livmorhulen er det en slimhinne som varierer i tykkelse under menstruasjonssyklus. Veggen i livmoren består av sterk muskulatur. Ja faktisk, så inneholder livmoren noen av de sterkeste musklene i kvinnekroppen. Disse musklene er i stand til å utvide seg, strekke seg, slik at det er plass til et voksende foster. Og når fødselen setter i gang vil disse musklene trekke seg sammen (rier) og sørge for at barnet etter hvert skyves ut av livmoren. Når kvinnen ikke er gravid, er livmoren hos en voksen kvinne 7-8 cm lang og 5 cm vid.

Egglederne og eggstokkene

Ved de øvre hjørnene til livmoren forbinder egglederne på hver side livmoren med de to eggstokkene. Eggstokkene er to ovale organer som ligger ute til høyre og venstre for livmoren. De produserer, lagrer og frigjør egg som fanges opp av egglederne i forbindelse med det som kalles eggløsningen (ovulasjonen). Hver eggstokk måler 4-5 cm i den lengste retningen hos en voksen kvinne.

Det er som sagt to eggledere, en på hver side av livmoren. De er hver ca. 10 cm lange og omtrent så vide som et spagettirør. Inne i hver eggleder er det en tynn passasje som ikke er videre enn en synål. I enden av egglederen ut mot eggstokken er egglederen frynset opp med fangarmliknende utvekster. Disse fangarmene omhyller eggstokken, men er ikke helt festet til den. Når et egg slippes ut av eggstokken, fanges det derfor opp av egglederen. Når egget er vel inne i egglederen, sørger små hår i slimhinnen for å skyve egget gjennen den trange passasjeveien mot livmoren.

Eggstokkene er også en del av kroppens hormonsystem og de produserer de kvinnelige kjønnshormonene østrogen og progesteron.

Hvilke oppgaver har de kvinnelige kjønnsorganene?

Det kvinnelige reproduksjonssystemet gjør en kvinne i stand til å:

produsere egg

ha seksuelt samleie

beskytte og ernære et befruktet egg inntil det er fullt utviklet

føde

Vil du vite mer?

# data[].attributes.attachment_link.description
Alle levende ting reproduserer seg, hvis ikke vil arten dø ut. Reproduksjon er en betegnelse på den prosessen hvorved organismer, blant annet mennesket, lager nye organismer som dem selv. Dette er en av de fundamentale egenskapene som skiller levende fra ikke-levende ting.

# data[].attributes.body
Denne er bare for gøy :)

# data[].attributes.attachment_link.title
Grease 2 - reproduction scene (High quality )